GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/19-02/1

URBROJ: 2186/03-01/1-19-1

Cestica, 12.07.2019.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18) te Odluke o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021. (Službeni vjesnik Varaždinske županije broj 18/19 ), Općinski načelnik Općine Cestica, dana 12.07.2019. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 3.2. Razvoj turističkih proizvoda i usluga**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 3. «Bespovratne potpore za razvoj turističkog sektora iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je povećanje turističke potrošnje na području općine Cestica kroz ponudu novih proizvoda i usluga i/ili unaprjeđenje postojeće turističke ponude

Cilj ovog poziva je kroz sufinanciranje troškova razvoja i implementacije novih turističkih proizvoda/usluga i unaprjeđenje postojećih turističkih proizvoda i usluga doprinijeti valorizaciji prirodnih/kulturnih/gastronomskih/rekreacijskih/društveno zabavnih i drugih turističkih potencijala Općine, mjereno u povećanju turističke potrošnje na području Općine Cestica.

**III. KORISNICI SREDSTAVA**

Korisnici potpora po ovom pozivu mogu biti obiteljska poljoprivredna gospodarstva (OPG), obrti, mikro, mala i srednja trgovačka društva i udruge registrirane za obavljanje gospodarske djelatnosti koji razvijaju novi turistički proizvod ili uslugu na području Općine Cestica ili proširuju postojeću turističku ponudu

Turistički proizvodi u smislu ovog poziva su prehrambeni i neprehrambeni proizvodi s jasno naznačenom poveznicom na zemljopisno i/ili povijesno podrijetlo proizvoda i jasno istaknutu dodanu turističku vrijednost u sklopu samog proizvoda ili promotivnih materijala prijavitelja kao i manifestacije i događanja koja svojim obilježjem i sadržajem stvaraju dodanu turističku vrijednost/iskustvo i komercijalnog su karaktera.

Turističke usluge u smislu ovog poziva su sve aktivnosti usmjerene komercijalizaciji turističkog potencijala i turističkih proizvoda Općine Cestica kao i tradicijske usluge s područja Općine Cestica komercijalnog karaktera.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

Ako poduzetnik djeluje u sektorima navedenima u članku 9. i 10. i djeluje u jednom ili više sektora ili ima druge djelatnosti koje su obuhvaćene područjem primjene Uredbe 1407/2013., Uredba 1408/2013 primjenjuje na potpore dodijeljene u vezi s tim drugim sektorima ili djelatnostima, uz uvjet da se na primjeren način osigura, na primjer razdvajanjem djelatnosti ili troškova da djelatnosti u sektorima koji su isključeni iz područja primjene ove Uredbe ne ostvaruju korist od de minimis potpore dodijeljene na temelju ove Uredbe.

**V. IZNOS I INTENZITET POTPORE**

U proračunu Općine Cestica za 2019. godinu sredstva za provedbu Podmjere 3.2. Razvoj turističkih proizvoda i usluga, planirana su u razdjelu AOP 2019– 00211 Razvoj turizma, u iznosu od 20.000,00 kn. Potpore će se dodjeljivati do iskorištenja planiranih proračunskih sredstava za 2019. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 3, temeljem članka 33. Programa poticanja razvoja MSP, do financijskog zaključenja proračunske godine.

Korisnik u proračunskom razdoblju za 2019. godinu po ovom Javnom pozivu **može podnijeti samo jednu prijavu** pri čemu ukupni iznos dodijeljenih bespovratnih sredstava ne može premašivati iznos od 10.000,00 kn po korisniku u jednoj proračunskoj godini. Ukoliko korisnik podnese više prijava u obzir će se uzeti prijava s najranijim datumom podnošenja dok će ostale prijave biti odbijene.

Maksimalni intenzitet potpore koje korisnik može ostvariti iznosi 70 % ukupno prihvatljivih troškova, sukladno listi prihvatljivih troškova iz točke VII.

**Maksimalni iznos bespovratne potpore ostvaren kumulativno po više različitih mjera i/ili Podmjera Programa poticanja razvoja MSP koji se može dodijeliti jednom korisniku u toku jedne proračunske godine iznosi 40.000,00 kuna**

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za troškove vezane uz uspostavu novog i/ili poboljšanje postojećeg proizvoda ili usluge koji kao sveobuhvatna cjelina predstavlja zaseban proizvod i/ili uslugu te se kao takav može ponuditi na tržištu.

**Prihvatljivi su troškovi koji su nastali nakon dana objave Javnog poziva i najkasnije u roku od 12 mjeseci od potpisa Ugovora o dodjeli sredstava.**

**VII. PRIHVATLJIVI TROŠKOVI**

Turističkim proizvodom u pogledu ovog poziva ne smatraju se primarni poljoprivredni proizvodi i prerađevine primarnih poljoprivrednih proizvoda bez stvorene dodane vrijednosti i istaknutog turističkog potencijala a što prijavitelj pojedinačno pojašnjava u Obrascu prijave.

|  |  |  |
| --- | --- | --- |
| **SKUPINA AKTIVNOSTI BR.** | **PRIHVATLJIVA SKUPINA AKTIVNOSTI** | **PRIHVATLJIVI TROŠKOVI** |
| 1. | Razvoj proizvoda/usluge | Troškovi izgradnje/rekonstrukcije/opremanja/adaptacije, unutarnje i vanjsko uređenje, nabava opreme, alata i uređaja, troškovi izrade računalnih aplikacija i prilagodbe za pametne uređaje, troškovi materijala za razvoj i/ili izradu prototipa proizvoda/usluge u vlastitom angažmanu prijavitelja te usluge vanjskih dobavljača u razvoju i/ili izradi prototipa proizvoda/usluge |
| 2. | Eksperimentalni razvoj proizvoda/usluge (prilagodba proizvoda/usluge tržištu) | Troškovi vanjskih usluga istraživanja tržišta i izrade marketing plana, troškovi certificiranja i/ili stjecanja potrebnih dozvola ukoliko je primjenjivo, troškovi edukacije i/ili stjecanja potrebnih znanja/vještina/osposobljenosti, svi vezani troškovi prilagodbe novog proizvoda/usluge, izrada i razvoj specijalnih aplikacija i programa, trošak reprezentacije i inicijalne promocije proizvoda usluge javnosti u maksimalnom iznosu do 10 % odobrenih bespovratnih sredstava, troškovi osoblja i troškovi usluga vanjskih stručnjaka/dobavljača |
| 3. | Promocija i oglašavanje proizvoda/usluge | Promotivni materijali, brošure, izrada i razvoj web sadržaja prilagođenih pregledu na računalima i mobilnim uređajima, uspostava web trgovina/sustava rezervacija |

\*\*\* Lista prihvatljivih troškova nije iscrpna te prijavitelj u sklopu projektne prijave može predložiti i financiranje drugih troškova ukoliko su isti neophodni za provedbu ulaganja

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 3.2. Razvoj novih turističkih proizvoda i usluga
2. Zaprimanje Prijava
3. Obrada prijava
   1. Faza I. Registracija projektne prijave
4. Zatvaranje Javnog poziva
   1. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te bodovanje sukladno bodovnoj listi
   2. Faza III. Izdavanje obavijesti o prihvatljivosti i sklapanje Ugovora s korisnikom
5. Provedba ulaganja i pravdanje troškova
6. Isplata potpore na žiro račun korisnika

Projektni prijedlozi se obrađuju nakon zatvaranja Javnog poziva te se svi projektni prijedlozi rangiraju sukladno bodovnoj listi koja je sastavni dio ovog Javnog poziva.

Postupak dodjele sredstava traje do iskorištenosti predviđenih sredstava za Mjeru 3 Bespovratne potpore za razvoj turističkog sektora iz Programa poticanja razvoja MSP.

Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica. Ukoliko dva ili više projektnih prijedloga ostvare isti broj bodova, prednost na rang listi daje se projektnim prijedlozima s većim doprinosom ispunjenju kriterija „Vrsta aktivnosti“. Ukoliko i dalje jedan ili više projektnih prijedloga ostvaruje isti broj bodova, prednost na rang listi daje se sukladno kriteriju „Sektorsko povezivanje“.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

Po završetku faze I. i faze II. ukoliko postoje raspoloživa sredstva u Podmjeri, Povjerenstvo prijavitelju izdaje Obavijest o prihvatljivosti čime stječe status korisnika. Sve podnesene projektne prijave koje udovolje uvjetima javnog poziva i ostvare minimalan broj bodova do trenutka zatvaranja poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se im izdaje Obavijest o prihvatljivosti sukladno utvrđenoj rang listi, u slučaju preraspodjele raspoloživih sredstava unutar pojedinih podmjera u sklopu mjere 3. temeljem članka 33. Programa poticanja razvoja MSP, do financijskog zaključenja proračunske godine.

Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se korisnikom potpisuje Ugovor o dodjeli de minimis potpore.

Dodijeljena sredstva potpore se isplaćuju po realizaciji ulaganja na žiro račun korisnika naveden u Zahtjevu za isplatu.

**IX. SADRŽAJ PROJEKTNOG PRIJEDLOGA**

Podnositelji zahtjeva za dodjelu potpore male vrijednost treba dostaviti sljedeću obveznu dokumentaciju:

1. Prijavni obrazac 1\_ PP - MSP – M\_3.2./ 2019
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
3. Izjava o korištenim potporama male vrijednosti (Obrazac 3)
4. Troškovnik ulaganja sastavljen i potpisan (ovjeren pečatom) od strane prijavitelja

Dodatna dokumentacija za bodovanje projektnog prijedloga:

Prijavitelj uz prijavu treba priložiti i drugu odgovarajuću dokumentaciju kojom dokazuje ostvarenje bodova sukladno Prilogu 1. Bodovna lista koja je sastavni dio ovog Javnog poziva. (pisma namjere suradnje, predugovori i dr.)

***Elektronsku verziju prijavnog obrasca i Izjava te sken popratne dokumentacije korisnik treba pohraniti na računalu.***

Najkasnije do potpisa Ugovora o dodjeli sredstava korisnici su dužni dostaviti:

1. Potvrdu porezne o nepostojanju dugovanja prema proračunu RH

Status ispunjenja kriterija podmirenih obveza prema proračunu provjerava JUO Općine Cestica uvidom u službene registre.

**Nakon provedbe ulaganja i podnošenja Zahtjeva za isplatu korisnici se obvezuju dostaviti sljedeću obveznu dokumentaciju:**

1. Račune i/ili druge jednakovrijedne dokaze nastanka troška
2. Dokaz o plaćanju (uplatnica i/ili nalog o plaćanju za korisnike u sustavu poreza na dohodak/dobit)
3. Dokaz o realizaciji aktivnosti (fotografije proizvoda/fotografije s događanja/potpisne liste i dr. ovisno o vrsti ulaganja)

U fazi prije isplate potpore Povjerenstvo za dodjelu potpora zadržava pravo izvršiti kontrolu izvršenog ulaganja na mjestu ulaganja. Kontrola izvršenog ulaganja izvršiti će se u jednogodišnjem razdoblju od dodjele sredstava na nasumičnom uzorku od 20 %.

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tiskanom obliku u Jedinstvenom upravnom odjelu Općine Cestica.

Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Razvoj turističkih proizvoda i usluga»

ZAHTJEV ZA POTPORU – NE OTVARAJ

Poziv se vodi u modalitetu ograničenog poziva te je podnošenje prijava omogućeno od **22. srpnja 2019. do 22. kolovoza 2019.**

**Prijave podnesene izvan navedenog roka neće biti uzete u razmatranje.**

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije u roku od 12 mjeseci izvršiti planirano ulaganje
3. Korisnici sredstava dužni su osigurati komercijalnu održivost i trajnost/kontinuitet rezultata projekta u najmanje jednogodišnjem trajanju od dana isplate potpore

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

**Prilog 1. Bodovna lista**

|  |  |
| --- | --- |
| **KATEGORIJA BODOVANJA/Kriterij** |  |
| **VRSTA AKTIVNOSTI** | **BROJ BODOVA** |
| a) Ulaganje obuhvaća troškove iz dvije skupine prihvatljivih aktivnosti | 5 |
| b) Ulaganje obuhvaća troškove iz jedne skupine prihvatljivih aktivnosti | 3 |
| **DOPRINOS VALORIZACIJI TURISTIČKIH POTENCIJALA OPĆINE CESTICA** |  |
| a) Razvoj proizvoda ili usluge obuhvaća komercijalizaciju novog proizvoda i/ili usluge koji doprinose komercijalizaciji prirodne i/ili eno gastronomske baštine i/ili proizvoda/usluge koji su inovativni i/ili nisu zastupljeni na lokalnom tržištu | 5 |
| b) Ulaganje se odnosi na unaprjeđenje postojećih proizvoda i/ili usluga koji doprinose komercijalizaciji prirodne i/ili eno gastronomske baštine | 3 |
| c) Ulaganje se odnosi na razvoj novih proizvoda i/ili usluga koji nisu obuhvaćeni točkom a) ovog bodovnog kriterija | 2 |
| **HORIZONTALNI KRITERIJI** |  |
| a) Nositelj aktivnosti je mladi poljoprivrednik/poduzetnik[[1]](#footnote-1) | 5 |
| **KOMERCIJALNI KARAKTER** |  |
| a) Turistički proizvod/usluga koji je rezultat projekta izravno doprinosi povećanju turističke potrošnje na području Općine Cestica (sustav izravne naplate proizvoda i/ili usluga) | 5 |
| b) Turistički proizvod/usluga koji je rezultat projekta neizravno doprinosi povećanju turističke potrošnje na području Općine Cestica (isključivo promotivne aktivnosti) | 3 |
| **SEKTORSKO POVEZIVANJE** |  |
| a) Turistička eksploatacija proizvoda/usluge u jednogodišnjem trajanju uključuje izravno uključivanje/suradnju sa tri ili više gospodarska subjekata s područje Općine Cestica | 5 |
| b) Turistička eksploatacija proizvoda/usluge u jednogodišnjem trajanju uključuje izravno uključivanje/suradnju sa dva gospodarska subjekata s područje Općine Cestica | 3 |
| c) Turistička eksploatacija proizvoda/usluge u jednogodišnjem trajanju uključuje izravno uključivanje/suradnju s jednim gospodarskim subjektom s područje Općine Cestica | 2 |
| **MAKSIMALAN BROJ BODOVA** | 25 |

**\*\*\* Unutar pojedine kategorije, moguće je ostvariti bodove za samo jedan od kriterija.**

1. Mladim poljoprivrednikom/poduzetnikom u sklopu ovog natječaja smatra se osoba s navršenih najviše 40 godina koja je u gospodarskom subjektu na pozici [↑](#footnote-ref-1)